Rabatas

Rabatas (arba Ribatas) – miestas Maroko šiaurės vakaruose, šalies sostinė ir antrasis pagal dydį miestas (po Kasablankos). 1,66 mln. gyventojų (2005 m.). Išsidėstęs prie Atlanto vandenyno, Buragrago (Bou Ragrag) upės žiočių. Svarbus uostas, pramonės centras (tekstilė, maisto apdirbimas, statybinės medžiagos), Rabato oro uostas. Daug vyriausybinių pastatų. Gerai išvystytas turizmo sektorius, amatai. Yra Mohamedo V universitetas (įkurtas 1957 m.), nacionalinė muzikos, šokių ir dramos konservatorija, institutai (žemės ūkio, viešojo administravimo, taikomosios ekonomikos). Žymiausi muziejai: Antikos muziejus (daug archeologinių radinių), Maroko meno muziejus. Religinės įžymybės: XII a. Hasano bokštas (55 m minaretas), Jakubo al Mansuro mečetė (pastatyta apie 1160–1199 m., dabar apgriauta). Etimologija Miesto vardas arabų kalba reiškia „tvirtovė“ (arab. الرباط = a-Ribāṭ). Tai yra pradinio pavadinimo arab. رباط الفتح = Ribāṭu al-Fatḥ („pergalės tvirtovė, pergalės stovykla“) trumpinys. Pastarąjį pavadinimą naujai tvirtovei suteikė Almochadai, kai 1170 m. čia įkūrė karinę jūrų bazę. Istorija Gyvenvietė įkurta XII a. kaip karinis postas. Dabartinę svarbą miestas ėmė įgyti po 1912 m., kai tapo Prancūzijos Maroko kolonijos administraciniu centru (Prancūzijos Marokas). 1956 m. šaliai iškovojus nepriklausomybę, jis tapo Maroko sostine. 2012 m. Rabatas įtrauktas į UNESCO pasaulio paveldo sąrašą. Sportas AS FAR – sporto klubas; futbolo ekipa rungtyniavo Botola, daugkartiniai šalies čempionai. AS FAR (moterys) – motereų futbolo komanda; princo Mulai Abdelos stadionas Fath Union Sport – sporto klubas; futbolo ekipa rungtyniavo Botola. „Belvederio“ stadionas. Šaltiniai